open-index/open-wikipedia-markdown huggingface dataset:
Boaz Modai

**Boaz Modai** (; * 23. máj 1958, Haifa) je izraelský diplomat, bývalý veľvyslanec Izraela na Slovensku.

## Životopis
Jeho otcom je Jicchak Modai, izraelský politik. Jeho matka, Michal Har'el bola druhá Miss Izrael, titul získala v roku 1951. Neskôr bola doživotná honorárna prezidentka Medzinárodnej ženskej sionistickej organizácie. Boaz Modai získal bakalársky titul z politických vied na Telavivskej univerzite.

## Diplomatické pôsobenie
Od roku 1984 pracuje v diplomacii. V rokoch 1985 až 1986 bol tútorom kadetov na Škole diplomacie na Ministerstve zahraničných vecí. V rokoch 1986 až 1987 bol asistentom zástupcu generálneho riaditeľa pre ekonomické záležitosti. Následne v rokoch 1987 až 1989 pôsobil ako druhý tajomník a konzul na veľvyslanectve Izraela v Guatemale a zároveň v júli až auguste 1988 ako chargé d’affaires na veľvyslanectve v Hondurase. Následne bol prvým tajomníkom na veľvyslanectve v Spojenom kráľovstve a na Európskej sekcii Ministerstva zahraničných vecí. V roku 1993 sa stal radcom na tlačovom oddelení Ministerstva zahraničných vecí. V rokoch 1994 až 1998 pôsobil ako radca na veľvyslanectve Izraela pri Svätej stolici v Ríme, v rokoch 1998 až 1999 tam pôsobil ako vyslanec-radca.

V rokoch 1999 až 2000 pôsobil ako vyslanec-radca, v Sekcii politického plánovania Ministerstva zahraničných vecí. V marci 2000 bol politickým koordinátorom návštevy pápeža Jána Pavla II. v Izraeli, následne pracoval v Oddelení európskych organizácií na Ministerstve zahraničných vecí. V rokoch 2001 až 2004 bol riaditeľom Oddelenia tréningov na MZV a v rokoch 2004 až 2007 vedúcim tamojšej Kancelárie pre tréning a rozvoj personálu. V období 2007 až 2009 bol splnomocnený vyslanec na MZV. Počas januára a februára 2009 bol chargé d’affaires na izraelskom veľvyslanectve v thajskom Bangkoku. V júni 2009 bol projektovým manažérom konferencie *Holocaust Era Assets*.

### Veľvyslanec v Írsku
V auguste 2010 bol Boaz Modai vymenovaný za veľvyslanca Izraela v Írsku. V marci 2012 sa jeho manželka Nurit Tinari-Modai stala jeho zástupkyňou. Počas ich pôsobenia v Írsku boli kritizovaní za adoptovanie provokatívneho štýlu komunikácie na sociálnych médiách. Po návrate z Írska v rokoch 2015 až 2019 pôsobil na Oddelení Latinskej Ameriky Ministerstva zahraničných vecí.

### Veľvyslanec na Slovensku
Prezidentka Zuzana Čaputová prevzala Modaiove poverovacie listiny 16. októbra 2019.

19. januára 2022 poverovacie listiny prezidentke Zuzane Čaputovej odovzdal veľvyslanec Eitan Levon.

## Ocenenia
Počas pôsobenia na veľvyslanectve Izraela pri Svätej stolici získal v roku 1999 Pápežský rád Sv. Gregora Veľkého.

## Referencie

## Externé odkazy
* Životopis na stránke veľvyslanectva 

## Zdroj

Kategória:Izraelskí diplomati
Kategória:Absolventi Telavivskej univerzity
Kategória:Veľvyslanci Izraela na Slovensku
Kategória:Veľvyslanci Izraela v Írsku
Kategória:Osobnosti z Haify
Ramiro II. (Aragónsko)

**Ramiro II.**, nazývaný „*Mních*“ (* 24. apríl 1086† 16. august 1157, Huesca) bol aragónsky kráľ v rokoch 11341157. Od roku 1137 fakticky vládol jeho zať Ramon Berenguer IV. Barcelonský.

## Životopis
Ramiro sa narodil ako najmladší syn aragónskeho kráľa Sancha I. a Felicie z Roucy. Pôvodne bol predurčený pre duchovnú dráhu, strávil preto podstatnú časť svojej mladosti v kláštore San Ponce de Tomeras v meste Huesca. Bol biskupom Barbastro-rodským, keď roku 1134 nastúpil po smrti staršieho bezdetného brata, Alfonza I. na opustený trón.

Počiatok vlády nebol nijako pokojný - neudržal nadvládu nad Navarrou, ktorá sa osamostatnila pod kráľom Garcíom Obnoviteľom, a musel bojovať s ďalšími dvoma uchádzačmi o trón (jedným z nich bol Alfonz VII. Kastílsky). Navyše musel potlačiť vzburu aragónskych šľachticov, ku ktorej sa viaže hrôzostrašná *Povesť o zvone z Huesky*.

Podľa povesti kráľ Ramiro poslal k svojmu starému mentorovi do kláštora San Ponce de Tomeras posla s prosbou o radu ako naložiť s rebelmi. Posol bol uvedený do kláštornej záhrady, v ktorej starý mních strihal kvety ruží, ktoré sa vypínali nad ostatnými, a následne bol odoslaný späť k panovníkovi. Panovník po vypočutí poslovho rozprávania pozval poprednú šľachtu k svojmu dvoru s tým, že ich chce požiadať o pomoc s vybudovaním zvonu, ktorého hlas by bolo počuť po celom kráľovstve. Ako šľachtici prichádzali do sály, boli postupne popravovaní a ich hlavy rozvešané do kruhu symbolizujúceho zvon; hlava najvýznačnejšieho z rebelov potom prišla do stredu ako srdce zvonu. Zvesť o tomto „zvone“ sa naozaj čoskoro rozšírila do celého Ramirovho panstva a prinútila ostatných vzbúrencov k ukončeniu odporu.

Po získaní pápežského dišpenza sa Ramiro roku 1135 oženil s Agnes z Poitou a z tohto manželstva o rok neskôr vzišla jediná dcéra Petronila. Tú otec vzápätí zasnúbil s barcelonským grófom Ramonom Berenguer IV. a 13. novembra 1137 zveril novomanželovi správu kráľovstva. Ramirov zať sa tak stal faktickým vládcom personálnej únie Aragónska a Barcelony (Katalánsko) s titulom aragónskeho kniežaťa. Ramiro sa vrátil späť k cirkevnému spôsobu života, odobral sa do ústrania kláštora San Pedro el Viejo v Huesce, kde po rokoch tiež zomrel a bol pochovaný.

## Iné projekty

## Externé odkazy
* Donación de Ramiro II de Aragón a Ramón Berenguer IV de Barcelona, ​​de 1137, y la Institución del «Casamiento en casa

## Zdroj

Kategória:Jiménezovci
Kategória:Králi Aragónska
Kategória:Katolícki panovníci
Stupava (prírodná rezervácia)

**Stupava** bola prírodná rezervácia ev. č. 1969 západne od mesta Hodonín v okrese Hodonín. Oblasť spravovala Agentúra ochrany prírody a krajiny ČR. Nariadením č. 5 Juhomoravského kraja z 19. mája 2016 bola s účinnosťou od 1. septembra 2016 prírodná rezervácia Stupava zrušená, rovnako ako jej vyhlasovacia dokumentácia - Nariadenie č. 6/96 Okresného úradu v Hodoníne.

V pláne starostlivosti o NPP Hodonínská Dúbrava na obdobie 2017 - 2025 sa o PR Stupava doslova píše: *Tato rezervace včetně ochranného pásma je nyní plně součástí NPP Hodonínská Dúbrava*. 

## Ochrana
Dôvodom ochrany bolo územie, ktoré je charakterizované vysokou mikroekologickou rôznorodosťou stanovíšť danou striedaním rozlične mocných vrstiev piesku a ílu s rôznou vlhkosťou. Vďaka tomu tu existuje výnimočne bohatá flóra vyznačujúca sa veľkými kontrastmi vo výskyte rastlín, ktorých ekologické nároky sú veľmi rozdielne. Spoločenstvo teplomilnej dúbravy, ktoré sa tu vyskytuje, je endemické pre panónsku oblasť strednej Európy. Vysoký počet rastlinných druhov zahŕňa množstvo osobitne chránených alebo inak významných druhov, z ktorých niektoré tu majú jedinú alebo jednu z mála lokalít výskytu na Morave či v Česku. Na rastlinné spoločenstvá nadväzuje významná zložka zoologická (najmä hmyz).

Územie je na zozname mokraďových lokalít Česka nadregionálneho významu v rámci Ramsarskej konvencie a má vysokú hodnotu ako genofondová a študijná plocha.

## Referencie


## Pozri aj

* Zoznam chránených území v okrese Hodonín

## Zdroj

Kategória:Chránené územia v okrese Hodonín
Kategória:Hodonín
Susan le Jeune d'Allegeershecque

**Susan Jane le Jeune d'Allegeershecque** (* 29. apríl 1963) je britská diplomatka, od roku 2017 bola vysoká komisárka Spojeného kráľovstva v Kanade. Predtým bola v období 2012 až 2018 veľvyslankyňa Spojeného kráľovstva v Rakúsku.

## Diplomatické pôsobenie
V roku 2007 sa le Jeune d'Allegeershecque stala riaditeľkou pre ľudské zdroje na Ministerstve zahraničných vecí. Jej predchodcom bol Sir David Warren. Na poste slúžila do roku 2011 keď ju nahradila Menna Rawlings.

Le Jeune d'Allegeershecque bola následne od roku 2012 do roku 2016 veľvyslankyňou Spojeného kráľovstva v Rakúsku, tento post zahŕňa post stáleho zástupcu pri tamojších medzinárodných organizáciách vrátane OSN vo Viedni.

Vo februári 2017 bolo oznámené, že le Jeune d'Allegeershecque sa od augusta toho roku stane vysokou komisárkou Spojeného kráľovstva v Kanade, jej predchodcom bol Howard Drake. 25. januára 2021 britská vláda oznámila novou vysokou komisárkou bude od augusta 2021 Susannah Goshko. Goshko úrad oficiálne prevzala 7. septembra 2021.

## Ocenenia
Pri príležitosti nového roku bola v roku 2010 vymenovaná za *companion* v Ráde svätého Michaela a Georgea.

## Referencie

## Zdroj

Kategória:Britskí diplomati
Kategória:Absolventi Bristol University
Kategória:Veľvyslanci Spojeného kráľovstva v Rakúsku
Kategória:Vysokí komisári Spojeného kráľovstva v Kanade
Edessa

**Edessa** môže byť:

* mesto v dnešnom Grécku, pozri Edessa (Grécko)
* historický názov mesta Urfa v dnešnom Turecku, pozri Şanlıurfa
* Edesské grófstvo
* Osroéné
* rod hmyzu, pozri Edessa (rod) 

## Referencie

## Pozri aj
* Odesa
Igor Maukš

**Igor Maukš** (* 23. november 1971, Trenčín) je slovenský diplomat, v rokoch 2019-2024 veľvyslanec Slovenska v Izraeli.

## Životopis
Igor Maukš absolvoval Právnickú fakultu Univerzity Komenského. V septembri 1996 až novembri 1996 pracoval ako právnik vo firme Zornica Banko Fashion a.s.

## Diplomatické pôsobenie
Od decembra 1996 pracuje pre Ministerstvo zahraničných vecí. V novembri 1998 až novembri 2002 bol 3. tajomníkom na veľvyslanectve Slovenska v Rakúsku. V období december 2002jún 2003 pracoval na 2. teriotoriálnom oddelení MZV. V júli 2003 sa stal zástupcom kancelárie ministra zachraničných vecí. V septembri 2006 až júni 2010 bol zástupcom veľvyslanca v Rakúsku. V júli 2010 sa opäť stal zástupcom kancelárie ministra zahraničných vecí, ale už v auguste 2010 sa stal zástupcom riaditeľa Diplomatického protokolu na MZV. Nasledujúci mesiac sa stal vedúcim konzulárneho oddelenia na veľvyslanectve v Izraeli. Na tomto poste do vymenovania za zástupcu veľvyslanca v Izraeli v septembri 2012. Od septembra 2014 opäť pôsobil na Ministerstve zahraničných vecí ako vedúci odboru krajín Ázie a Pacifiku. Následne bol od marca 2015 do júla 2017 kooordinátorom kancelárie ministra. Od augusta 2017 do septembra 2018 bol politickým koordinátorom Stálej misie Slovenskej republiky pri OSN v New Yorku. Od októbra 2018 bol opäť koordinátorom kancelárie ministra.

### Veľvyslanec v Izraeli
Prezidentka Zuzana Čaputová ho do funkcie veľvyslanca v Izraeli vymenovala 28. augusta 2019. Jeho predchodcom bol v rokoch 2015 až 2019 Peter Hulényi. Vo funkcii skončil v júli 2024, keď ho vystriedala Barbara Mešťanová.

## Referencie

## Externé odkazy
* Životopis na stránke veľvyslanectva 

Kategória:Slovenskí diplomati
Kategória:Absolventi Právnickej fakulty Univerzity Komenského v Bratislave
Kategória:Veľvyslanci Slovenska v Izraeli
Kategória:Osobnosti z Trenčína
Grant

**Grant** môže byť:

* (najmä jednorazové) finančné prostriedky pridelené jednotlivcovi alebo kolektívu štátnou alebo súkromnou inštitúciou či osobou na financovanie riešenia konkrétnej (spravidla termínovanej) výskumnej úlohy, v širšom zmysle aj umeleckej alebo inej podobnej úlohy, pozri grant (účelový dar)
* v školstve: v niektorých štátoch (napr. v Spojenom kráľovstve) suma, ktorou je financované škola, ktorá sa rozhodla byť za svoje výsledky priamo zodpovedná ministerstvu školstva a nepodliehať žiadnemu nižšiemu článku školskej správy, pozri grant (školstvo)
*sídlo v USA:
**Grant (Alabama)
**Grant (Colorado)
**Grant (Florida)
**Grant (Iowa)
**Grant (Michigan)
**Grant (Minnesota)
**Grant (Nebraska)
**Grant (Wisconsin)
*americký torpédoborec triedy Fletcher, pozri USS Albert W. Grant (DD-649)
*britská verzia amerického tanku z obdobia druhej svetovej vojny, pozri M3 Lee 

## Zdroje
Koronarografia

náhľad|Koronarografické zobrazenie zúžení vencovej tepny (šípky)
**Koronarografia** (tiež  koronárna angiografia) je vyšetrenie vencových (koronárnych) tepien srdca zobrazením po naplnení röntgenovou kontrastnou látkou. Vykonáva sa najmä pri podozrení na ich zúženie alebo uzatvorenie následkom aterosklerózy, alebo urgentne pri infarkte myokardu. V prípade takéhoto nálezu je spravidla spojená s liečebným výkonom - perkutánnou koronárnou intervenciou, alebo zaznamenaný nález slúži ako podklad pre naplánovanie ďalšej liečby, napríklad kardiochirurgického výkonu - aortokoronárneho premostenia.

Vlastná koronarografia vznikla v 60. rokoch 20. storočia. Vyšetrenie vykonáva lekár- špecialista na invazívnu kardiológiu na angiografickom pracovisku. Začína zavedením špeciálneho katétra do koronárnej tepny, cez ktorý je injikovaná kontrastná látka, ktorou sa zviditeľní určitá časť koronárneho riečišťa. Nález sa zobrazuje na rentgenovom monitore a zaznamenáva, v minulosti na rentgenové snímky, v súčasnosti na elektronické média, ktoré umožňujú jeho neskoršie detailné posúdenie. 

Vyšetrovaný musí po absolvovaní koronarografického vyšetrenia prísne dodržiavať minimálne osemhodinový úplný kľud na lôžku, môže vykonávať len minimálne pohyby. 

Analogický postup sa používal pri katetrizačnom vyšetrení srdca, pri ktorom sa kontrastnou látkou zobrazujú jednotlivé oddiely srdca a aorta s možnosťou merania ďalších veličín, napríklad tlakov a odberom vzoriek krvi. Toto vyšetrenie je v súčasnosti takmer úplne nahradené inými vyšetreniami.
Alternatívou ku koronarografickému vyšetreniu je koronárna CT angiografia -  CTCA. Je to neinvazívne vyšetrenie , ale neumožňuje okamžité ošetrenie prípadného chorobného nálezu. Preto sa skôr používa ako plánované vyšetrenie u pacientov, u ktorých sa nepredpokladá potreba terapeutického výkonu na koronárnych tepnách.

## Pozri aj

* perkutánna koronárna intervencia
* infarkt myokardu
* ischemická choroba srdca

## Referencie

## Zdroje
* *Srdeční katetrizace.* Wikiskripta, dostupné online: https://www.wikiskripta.eu/w/Srde%C4%8Dn%C3%AD_katetrizace<  Aktualizované 20.10.2016, citované 6.11.2019.
* *Průvodce pro pacienty před katetrizačním vyšetřením srdce.* II. interní klinika, kardiologie a angiologie, I. lékařská fakulta UKL a VFN, Praha. Dostupné online: https://int2.lf1.cuni.cz/1LFIK-59.html Citované 6.11.2019.
* Bárdyová Z. et al.: *CT koronarografia ako jedna z možností vyšetrenia koronárnych ciev.*  Solen Bratislava,  Vaskulárna medicína, 2017;  9(3-4)  str. 122 - 125. Dosttupné online: http://www.solen.sk/pdf/661f52b38dc6f6d027c8584ab25bba56.pdf  

Kategória:Kardiológia
Kategória:Diagnostika
Izabela Francúzska (1242)

**Izabela Francúzska** (, * 18. marec 1242† 27. apríl 1271, Hyères) bola navarrská kráľovná (manželka) a grófka zo Champagne. Bola horlivou kresťankou a zúčastnila sa dokonca ôsmej križiackej výpravy.

## Život
Izabela sa narodila v marci 1242 ako druhá dcéra francúzskeho kráľa Ľudovíta IX. a Margaréty Provensálskej, dcéry provensálskeho grófa Ramona Berengera V. V roku 1254 ako dvanásťročná svojou nábožnosťou (uvažovala o vstupe do kláštora) zaujala navarrského princa Theobalda II. 6. apríla 1255 ich v Melune oddal františkán Odo Rigaud a po svadbe Theobald trávil nejaký čas na parížskom dvore. Kráľ Ľudovít IX. sa k nemu správal ako k synovi.

Roku 1256 sa Theobald ujal dedičstva po otcovi. Aj po prevzatí Navarry a Champagne úzko spolupracoval so svojim svokrom a stal sa jeho dôverným priateľom. Ľudovít bol pre neho vzorom. Izabela sa na verejných veciach vôbec nepodieľala, jej čas bol úplne vyplnený záujmom o náboženský život, dni trávila so svojím spovedníkom a tajným umŕtvovaním tela.

V júli 1270 sa bezdetní manželia pripojili k tuniskej krížovej výprave, čo sa im stalo osudným. Výpravu postihla katastrofa, na území Tunisu pri čakaní na posily zomrel na úplavicu Ján Tristan, pár dní po ňom aj samotný kráľ Ľudovít. Pri plavbe do Trapani zastihla vracajúcu sa flotilu víchrica a výprava stratila štyridsať vojnových lodí. Vydesení cestovatelia sa rozhodli radšej pre cestu po súši. Do vlasti sa ich napriek tomu vrátilo len pár. Theobald zomrel v decembri 1270 na bližšie neurčenú epidémiu. V apríli 1271 na území provensálskeho grófstva zomrela aj Izabela. Pohrebný sprievod tak činil veľkú časť kráľovskej rodiny. Theobaldove srdce bolo uložené u jakobínov v Proviens, Izabeline u cisterciánov v Clairvaux a telá oboch manželov vo františkánskom kláštore v Provins. dedičom Navarrského kráľovstva sa stal Theobaldov mladší brat Henrich I.

## Iné projekty

## Poznámky


## Referencie


## Externé odkazy
*  Genealógia

## Zdroj

Kategória:Kapetovci
Kategória:Kráľovské manželky Navarry
Kategória:Francúzske princezné
Kategória:Osobnosti križiackych výprav
Strnádka roľná

**Strnádka roľná** alebo **strnádka poľná** (lat. *Emberiza rustica*) je druh spevavca z čeľade strnádkovité. Hniezdi v palearktíde. Na Slovensku je to veľmi vzácny nehniezdiaci spevavec.

Podľa Medzinárodnej únie na ochranu prírody a prírodných zdrojov strnádka roľná patrí medzi zraniteľné druhy, trend celkovej populácie je klesajúci, stavy v Európe poklesli za obdobie troch generácií o 3049 %.

## Výskyt a stav na Slovensku
Prvý doložený výskyt, potvrdený fotografiou, pochádza z 1. októbra 2019 z Chráneného vtáčieho územia Ondavská rovina. V minulosti boli trikrát pozorované v období migrácie, ani jeden z týchto záznamov nebol akceptovaný faunistickou komisiou, prípadne nebol vôbec komisii zaslaný alebo sa nezachoval iný dôkaz.

## Galéria

Emberiza rustica Fauna Japonica.jpg
Emberiza rustica MHNT.ZOO.2011.11.219 Suomussalmi.jpg|Vajíčka
Emberiza rustica habitat 2.JPG|Ukážka typického biotopu, Nórsko
Emberiza rustica habitat 1.JPG
Emberiza rustica habitat 3.JPG


## Referencie


## Iné projekty

## Externé odkazy
 
* 

Kategória:Strnádkovité
Kategória:Vtáky na Slovensku
Kategória:Zraniteľné druhy
Srbsko (1941 – 1944)

**Srbsko** bolo po nemeckej invázii a demontáži Juhoslávie v apríli 1941 pod nemeckou vojenskou správou (nem. *Militärverwaltung in Serbien*), ktorá tu zriadila kolaboračné civilné vlády. Najprv krátko trvajúcu komisársku vládu v čele s Milanom Aćimovičom a následne tzv. vládu národnej spásy pod Milanom Nedičom, ktorá zostala pri moci do oslobodenia v roku 1944.

Územný rozsah okupovaného Srbska zahrňoval väčšinu dnešného Stredného Srbska, severnú časť Kosova a Banát, ktorý bol autonómnou oblasťou spravovaný nemeckou menšinu. Sriem okupoval Chorvátsky štát, Báčku anektovalo Maďarsko, juhovýchodné Srbsko okupovalo a anektovalo Bulharsko a juhozápadnú časť Srbska okupovalo Taliansko, ktoré toto územie pripojilo k svojim protektorátom Albánska a Čiernej Hory.

V krajine sa po odchode väčšiny nacistických vojsk rozhorela partizánska vojna. V Srbsku operovali dve partizánske organizácie. Tzv. Četnici (pomenovaní podľa srbských bojovníkom proti Tureckej nadvláde) vedením plukovníka Dragoljuba Mihajlovića boli monarchistické hnutie, ktoré malo spočiatku podporu britskej Special Operations Executive (SOE). Táto organizácia sa však postupne odklonila od boja proti okupantom a bojovala viac proti konkurenčným partizánom. Druhým hnutím odporu boli partizáni, ktorí predstavovali komunisitické oddiely vedené Josipom Broz Titom. Partizáni postupne získali veľkú podporu obyvateľstva a najmä v priebehu roku 1943 viedli s Nemcami a Talianmi brutálnu partizánsku vojnu.

20. októbra 1944 oslobodili sovietske a partizánske vojská Belehrad. 7. marca 1945 Titova dočasná vláda vyhlásila Juhoslovanskú federatívnu ľudovú republiku.

## Referencie

* 

Kategória:Dejiny Srbska
Kategória:Zaniknuté štáty Európy
Sophie Wilmèsová

**Sophie Wilmèsová** ( Sophie Wilmès [wilmɛːs]; * 15. január 1975, Ixelles, Belgicko) je belgická politička, v súčasnosti ministerka zahraničných vecí, európskych záležitostí a obchodu Belgicka. V rokoch 20192020 zastávala úrad predsedníčky vlády Belgicka. Bola prvou ženskou predsedníčkou vlády a prvou predsedníčkou vlády so židovskými koreňmi vo svojej krajine.

## Životopis
Wilmèsová sa narodila v obci Ixelles, ktorá je jednou z 19 častí Bruselského regiónu. Otec Wilmèsovej bol učiteľom na Katolíckej univerzite v Leuvene. Jej mama je aškenázska Židovka, ktorej mnohí predkovia zomreli počas holokaustu. Vyrastala v meste Grez-Doiceau vo Valónsku a študovala na univerzite v Bruseli. Má diplomy z aplikovanej komunikácie a finančného manažmentu (z frankofónnej Univerzity Saint-Louis v Bruseli). Pracovala ako hospodárska a finančná poradkyňa v právnej firme.

## Osobný život
Wilmèsová je vydatá za Austrálčana Christophera Stonea, majú spolu štyri deti (Jonathan, Victoria, Charlotte a Elizabeth).

## Politická kariéra
V roku 2000 sa stala radnou v obci Uccle. V rokoch 2007-2014 bola Wilmèsová členkou mestskej rady v meste Sint-Genesius-Rode zodpovednou za financie, rozpočet, frankofónne školstvo, komunikáciu a miestny obchod. V rokoch 2014-2015 bola oblastnou radnou provincie Flámske Brabantsko. V roku 2014 bola zvolená do  Snemovne reprezentantov. 

V septembri 2015 oznámil minister rozpočtu Belgicka Hervé Jamar, že odstúpi z postu, aby sa stal guvernérom provincie Lutyšsko. Sophie Wilmèsová bola vybratá od 1. októbra 2015 ako jeho následníčka ako ministerka rozpočtu v prvej vláde Charlesa Michela. V decembri 2018 sa stala ministerkou pre rozpočet, civilnú službu, národnú lotériu a vedeckú politiku v druhej Michelovej vláde. 27. októbra sa stala po Michelovi premiérkou Belgicka. Wilmesová však nemá podporu v parlamente, v súčasnosti vedie iba úradnícku vládu, ktorá má vládnuť dovtedy, kým sa strany dohodnú na zostavení vládnej koalície, čo sa im nedarí už od parlamentných volieb v máji 2019. Po dosiahnutí širokej koaličnej dohody (flámski a valónski socialisti, flámski a valónski liberáli, flámski a valónski zelení a flámski kresťanskí demokrati) medzi belgickými stranami Wilmesovej vláda podala demisiu a 1. októbra 2020 bola vymenovaná nová vláda na čele s Alexandrom de Croom z flámskej strany OpenVLD. Wilmesová sa v novej vláde stala podpredsedníčkou vlády. Zároveň bola vymenovaná do funkcie ministerky zahraničných vecí Belgicka, čo je tradičný post v Belgicku pre bývalých premiérov.

## Referencies

## Iné projekty

Kategória:Belgické političky
Kategória:Premiérky
Kategória:Politici Reformného hnutia
Kategória:Predsedovia vlády Belgicka
Kategória:Politici židovského pôvodu
Kategória:Ministri zahraničných vecí Belgicka
Kategória:Belgickí ekonómovia
Izabela Francúzska

**Izabela Francúzska** môže byť:

* navarrská kráľovná (manželka) a grófka zo Champagne, pozri Izabela Francúzska (1242)
* anglická kráľovná ako manželka Eduarda II., pozri Izabela Francúzska (1295)

Francúzska, Izabela
Severoatlantická rada

**Severoatlantická rada** je hlavný politický rozhodovací orgán Severoatlantickej aliancie so sídlom v Bruseli. V Severoatlantickej aliancii má najväčšiu autoritu a dozerá na politické a vojenské procesy ktoré majú súvis s bezpečnostnými otázkami celej aliancie. Je miestom, kde sa stretávajú a diskutujú všetci predstavitelia členských krajín a preberajú politické a operatívne otázky ktoré si vyžadujú kolektívne rozhodnutia. Stretnutia sú tiež príležitosťou na diskusiu členov kde sa preberajú témy ktoré ovplyvňujú mier a bezpečnosť.  

## História a zásady fungovania
Rada bola zriadená v roku 1949 článkom 9 Severoatlantickej zmluvy a je jediným orgánom ktorý má právomoc zriaďovať ďalšie subjekty. Predsedom rady je generálny tajomník ktorým je v súčasnosti Jens Stoltenberg. 

Zasadnutia rady sa zaoberajú všetkými aspektami činnosti organizácie a na základe diskutovaných bodov prijímajú rozhodnutia. Podriadené výbory pripravujú na žiadosť rady správy a odporúčania ktoré sú predmetom diskusie. 

Podľa článku 4 Washingtonskej zmluvy môže radu zvolať generálny tajomník alebo hociktorí zo zástupcov členského štátu : "Strany budú vždy spoločne konzultovať, keď je podľa ich názoru ohrozená územná celistvosť, politická nezávislosť alebo bezpečnosť hociktorej zo strán." 

Prijaté rozhodnutia musia byť prijaté jednomyselne spoločnou dohodou a každý členský štát má rovnaké právo prezentovať svoje názory. Výsledné rozhodnutia sú založené na konsenze. 

Severoatlantická rada sa stretáva na viacerých úrovniach. Stretnutia prebiehajú na úrovni stálych predstaviteľov (alebo veľvyslancov) každý týždeň, na úrovni ministrov zahraničných vecí dva krát ročne, ministrov obrany tri krát ročne a na úrovni prezidentov a premiérov príležitostne. Rozhodnutia majú na každej úrovni rovnaké postavenie a platnosť. 

Rade predsedá generálny tajomník, v prípade jeho neprítomnosti zástupca generálneho tajomníka. 

Zástupcovia sedia pri stole podľa národnosti v poradí podľa anglickej abecedy a toto pravidlo platí v celej štruktúre výborov NATO. Každý z členov má úplnú suverenitu a zodpovednosť za svoje rozhodnutia. 

Na rokovaní prezentujú zástupcovia stanoviská a politické rozhodnutia svojej krajiny a tiež informujú o názore, vývoji a dianí na rade svoje vnútroštátne subjekty.  

Dôležitou úlohou rady je tiež jej verejný profil, prostredníctvom vyhlásení a komuniké vysvetľuje politiku a rozhodnutia aliancie. Zverejneniu dokumentov zvyčajne predchádzajú ministerské a samitové stretnutia.

Rada má tiež rôzne špecializované pracovné skupiny a výbory, napríklad výbor pre politiku a partnerstvo, ktoré sa v závislosti od témy podielajú na príprave zasadnutí Rady a následných opatreniach k rozhodnutiam Rady. Veľmi dôležitá je tiež skupina pre jadrové plánovanie ktorá má s Radou severoatlantickej aliancie porovnateľnú právomoc pre záležitosti v rámci jej špeciálnej oblasti pôsobenia ktorou je Jadrová politika, postupy plánovania a konzultácie.  

Celý medzinárodný štáb v ústredí NATO sa priamo alebo nepriamo podieľa na spolupráci, podpore a pomoci Rade čím pomáha zabezpečiť vykonanie rozhodnutí Rady.

## Referencie

Kategória:Organizácia Severoatlantickej zmluvy
Mašiko ostrovný

**Mašiko ostrovný** (*Carpodacus ferreorostris*) je vyhynutý spevavý vták z čeľade pinkovité (*Fringillidae*). Druh opísal írsky zoológ Nicholas Aylward Vigors ako *Coccothraustes ferreorostris*. Súčasná systematika (del Hoyo & Collar 2016) druh radí do rodu *[[Carpodacus]]*. Staršia systematika (Brooks 2000; Sibley and Monroe 1990, 1993) druh radila do monotypického rodu ***Chaunoproctus*** (slovensky: mašiko).

Mašiko ostrovný bol väčším druhom pinkovitého vtáka, meral asi 18 cm a mal masívny čierny zobák. Sfarbenie bolo u samcov na chrbte olivovo hnedé s tmavšími hnedými pruhmi. Čelo, tváre, predná časť krku a hrudníka boli červenooranžové až šarlátové. Sfarbenie nižšie prechádzalo do svetlých odtieňov. Čelo u samíc bolo žlté. Končatiny boli u oboch pohlaví žltohnedej farby.

Jediné exempláre mašika ostrovného boli získané na ostrove Čičidžima, čo je najväčší ostrov v japonskom súostroví Boninské ostrovy. Prvé exempláre získala posádka lode HMS	*Blossom* v roku 1827, o rok neskôr získal ďalšie vzorky nemecký ornitológ a cestovateľ Heinrich von Kittlitz. Von Kittlitz tiež ako jediný čiastočne opísal správanie a biológiu vtáka vo voľnej prírode. Podľa Kittlitza išlo o vzácneho vtáka, ktorý žil samostatne alebo vo dvojiciach. Veľké množstvo času trávil na zemi, len málokedy sa pohyboval vysoko v korunách stromov. Zvukový prejav tvorilo jemné čisté vysoké pískanie, niekedy kratšie, niekedy dlhšie, niekedy jednotlivo, niekedy opakovane. Mašiko ostrovný sa živil drobným ovocím a bobuľami. V roku 1854 Čičidžimu navštívil americký vedec William Stimpson a mašika nenašiel, do tej doby asi druh na ostrove vyhynul. Ostrov bol od 30. rokov 19. storočia využívaný veľrybári a súčasne došlo k introdukcii nepôvodných druhov. Stimpson na ostrove pozoroval kozy, ovce, psy, mačky a potkany. Vplyv týchto živočíchov na pôvodný ekosystém spoločne s odlesňovaním viedol k vyhynutiu tohto druhu. Podľa neoverených správ mohol druh prežívať až do 80. rokov 19. storočia na blízkom ostrove Hahadžima, no neboli predložené žiadne presvedčujúce dôkazy. Exempláre sú v múzeách v Berlíne, New Yorku, Frankfurtu nad Mohanom, Leidenu, Petrohrade, Tokiu a Tringu.

## Referencie

## Iné projekty

## Externé odkazy
* Carpodacus ferreorostris v Červenom zozname IUCN
* Bonaparte, Charles Lucien Jules Laurent (1850): 1060. *Chaunoproctus*. *In: Conspectus generum avium* **1**: 526. PDF fulltext available at Gallica: search for "Bonaparte" and "Conspectus" 

Kategória:Pinkovité
Kategória:Vymreté vtáky podľa IUCN
Srbské kráľovstvo (rozlišovacia stránka)

**Srbské kráľovstvo** môže byť:

*štát v 13. a 14. storočí, pozri Srbské kráľovstvo (stredovek)
*habsburské územie v rokoch 1718 - 1739, pozri Srbské kráľovstvo (1718 – 1739)
*štát v rokoch 1882 – 1918, pozri Srbské kráľovstvo
Vtipnejší vyhráva

**Vtipnejší vyhráva** bola humoristická súťažná relácia, vysielaná Česko-slovenskou televíziou v rokoch 1971 až 1987. Vyrábala sa v bratislavskom televíznom štúdiu a jej vysielanie sa začalo 18. mája 1971. Princíp bol jednoduchý: známi herci a speváci tu rozprávali vtipy a získavali body podľa toho, ako rozosmiali a roztlieskali divákov.

Z televízneho štúdia v Mlynskej doline sa postupne relácia dostala do kulturákov po celej krajine, kde sa konali verejné nahrávky. Divákmi boli zamestnanci miestnych podnikov, ktoré sa takýmto spôsobom mohli prezentovať. Vtipy hodnotila najprv porota, v ktorej väčšinou boli zamestnanci spomínaných podnikov. Tí hodnotili udelením bodov vtip i jeho interpretáciu. Dovedna mohol získať takýto vtip maximálne 100 bodov. Neskôr bol používaný takzvaný *potleskomer*, ktorý mal merať intenzitu potlesku v hľadisku. V každom súťažnom kole zazneli tri vtipy súťažiacich a jeden divácky vtip. Na konci relácie divácke vtipy vyhodnotila porota a najlepší divácky vtip bol odmenený stokorunáčkou.

S rozprávaním vtipov v jednotlivých kolách sa striedali menšie scénky a vystúpenia hudobného hosťa. Okrem toho však verejná nahrávka bola aj príležitosťou pre miestne či podnikové kapely.

Reláciu moderovali Oldo Hlaváček a Ivan Krajíček. Neskôr len Hlaváček, ktorý bol aj scenáristom tohto programu.**'

V rokoch [[1976]] až [[1986]] bola vlajkovou loďou slovenskej televíznej zábavy a "revitalizovaná" sa chcela vrátiť na obrazovky aj v rokoch [[1997]] a [[1998]].

== Infobox ==
**Réžia:** [[Karol Strážnický]], [[Juraj Haľama]], [[František Brestovanský]]

**Scénar:** Veronika Bednárová, neskôr O. Hlaváček

**Účinkujú:''' Oldo Hlaváček, Ivan Krajíček, Marián Labuda st., Leopold Haverl, Zora Kolínska, Andrej Hryc, Ida Rapaičová, Magda Paveleková, František Dibarbora, Rudolf Hrušínský, Pavol Mikulík, Josef Bek, Vladimír Durdík ml., Petra Černocká, Eva Krížiková, Zuzana Tlučková, Miro Noga, Stanislav Král, Zuzana Frenglová, Michal Hraška, Bronislav Poloczek, Jana Synková, Oľga Šalagová, Ľubomír Paulovič, Maja Velšicová, Ivan Mládek, František Zvarík, Jiří Císler, Ivona Krajčovičová, Ján Mistrík, Peter Debnár a Michal Dočolomanský.

## Referencie


Kategória:Zábavné televízne programy
Izoentalpa

náhľad|250px|V tomto T-s diagrame chladiaceho cyklu je izoentalpa krivka medzi bodmi 3 a 4 
**Izoentalpa** je v termodynamike krivka opisujúca zmeny stavových veličín počas izoentalpického deja. Takým je napríklad škrtenie - prúdenie plynu cez prekážku s prudkým zúžením prierezu.
 
V stavovom diagrame h-s (závislosť mernej entalpie na entropii) má izoentalpa lineárny priebeh podľa rovnice:

: h = const 

Čiara je rovnobežná s vodorovnou osou.

## Izoentalpa vs. izoterma
Zo vzťahu pre entalpiu:
: h = c_p.T  
kde:

**h* - merná entalpia (J.kg-1)
**c<sub>p</sub>* - merná tepelná kapacita pri konštantnom tlaku (J.kg-1.K-1)
**T* - teplota (K)

vyplýva pre tvar izoentalpy nasledovné:
* pre ideálny plyn, pre ktorý c_p=const má rovnaký priebeh ako izoterma,
* pre reálny plyn, pre ktorý cp závisí od teploty, bude priebeh o to viac odlišný od izotermy a čo viac sa cp s teplotou mení.

## Zdroje
*

Kategória:Izočiary v termodynamike
Kategória:Entalpia
Macík

**Macík** môže byť:
*macko (čiže medvedík) vo významoch:
**malý medveď, pozri pod Ursida
**detská hračka v podobe medveďa, pozri medvedík (hračka)
*americká komédia z roku 2012, pozri Macík (film z roku 2012)

## Pozri aj
*Macík 2
*macko
*maco
*medvedík
Ján Valko

Ing. **Ján Valko** (* 12. november 1973, Martin, Česko-Slovensko) je bývalý riaditeľ Slovenskej informačnej služby. 

Po vyštudovaní Fakulty hospodárskej informatiky a účtovníctva na Ekonomickej univerzite v Bratislave pracoval ako maklér kapitálových trhov v spoločnosti Invest Brokers. Neskôr bol vedúcim oddelenia obchodovania v spoločnosti Allianz – Slovenská poisťovňa a členom Predstavenstva Burzy cenných papierov.

V Jadrovej a vyraďovacej spoločnosti (JAVYS) bol členom predstavenstva a vrchným riaditeľom pre ekonomiku a obchod, v októbri 2007 sa stal generálnym riaditeľom a predsedom predstavenstva JAVYS. Tieto funkcie vykonával do roku 2011.

V roku 2012 sa stal, po vymenovaní prezidentom SR Ivanom Gašparovičom, riaditeľom Slovenskej informačnej služby. Vystriedal tak vo funkcií Karola Mitríka.

## Referencie
 

Kategória:Riaditelia Slovenskej informačnej služby
Kategória:Absolventi Ekonomickej univerzity v Bratislave
Kategória:Osobnosti z Martina
Jarmúk

**Jarmúk** (arab. نهر اليرموك*Nahr al-Jarmúk*, hebr. נהר הירמוך*Nahar ha-Jarmuch*, starogr. *Hieromax*) je rieka v Ázii, na Blízkom východe, najväčší ľavostranný prítok rieky Jordán. Vzniká sútokom viacerých prevažne riek prameniacich v južnej Sýrii, v dolných svahoch vulkanického poľa Džabal ad-Durúz. Následne rieka prechádza cez bazaltové a vápencové plošiny severne od Tiberiadskeho jazera, kde tvorí hranicu medzi Sýriou a Jordánskom. Na malom úseku pri Golanských výšinách od šesťdňovej vojny tvorí aj hranicu medzi Jordánskom a Izraelom. 

Medzi stále prítoky rieky patria Nachal Mejcar a Nachal Rakad. Južne od Tiberiadského jazera sa po asi 80 kilometroch svojho toku sa rieka vlieva do Jordánu. V rokoch 1930 až 1948 existovala na sútoku Jordánu a Jarmúku vodná elektráreň Naharajim, ktorá bola zničená v priebehu izraelskej vojny o nezávislosť. Asi  od ústia rieky bola v rokoch 20032007 Izraelom a Jordánskom vybudovaná priehrada (nádrž) al-Wahda (*Priehrada jednoty*) určená na zavlažovanie a zásobovanie priľahlej časti Jordánska a asi  od ústia je kanálom zabezpečené zavlažovanie jordánskych polí – asi 90 % vody sa využíva na zúrodnenie 12 tisíc ha pôdy.

## Bitka pri Jarmúku

V roku 636 sa pri rieke Jarmúk odohrala významná bitka medzi Arabskou ríšou (kalifátom) a Byzantskou ríšou, v ktorej arabské moslimské vojská pod vedením Chálida ibn al-Valída zvíťazili nad byzantskými vojskami cisára Herakleia. Víťazstvo Arabov viedlo k rozšíreniu islamu do predtým kresťanskej Sýrie, Palestíny a následne aj Egypta a znamenalo koniec byzantskej vlády v týchto krajinách.

## Galéria

Súbor:Bowl shaped canion.JPG|Kaňon rieky Jarmúk.
Súbor:Yarmouk 1.JPG|Okolie rieky Jarmúk
Súbor:Yarmouk River 1.jpg|Ohyb rieky Jarmúk.
Súbor:Yarmouk Railway Bridge 246.jpg|Zničený železničný most cez Jarmúk.
Súbor:Yarmouk railway bridge 2014.jpg|Zničený železničný most cez Jarmúk.
Súbor:Umm Qais Galilee-Golan panorama.jpg|Okolie Jarmúku v Golanských výšinách.
Súbor:Yarmouk River Valley.jpg|Dolina rieky Jarmúk.
Súbor:A railway bridge over the Yarmuk River, destroyed by the enemy and rebuilt by the Canadian Bridging Company - 1919.jpg|Železničný most cez Jarmúk.
Súbor:The Palestine Electric Corporation power plant. The P.E.C. Yarmuk reservoir sluice gates. Exit for flood waters from Yarmuk Lake to Yarmuk river-bed. 1927 1933.jpg|Elektráreň Narahajim zničená počas izraelskej vojny o nezávislosť.

 
## Referencie

Kategória:Rieky v Izraeli
Kategória:Rieky v Sýrii
Kategória:Rieky v Jordánsku
Seldžuci

**Seldžuci** alebo **Seldžukovia** môžu byť:
* turecká dynastia, pozri Seldžukovci
* seldžuckí Turci, pozri pod Seldžucká ríša
* rumskí Seldžuci, pozri pod Rumský sultanát

## Pozri aj
* seldžuk
* Osmani
Na Adamcích

**Na Adamcích** je národná prírodná pamiatka č. 561, leží na severovýchodnom okraji chrbta kóty  v Krumvířskej pahorkatine, na katastrálnom území obce Želetice. Jej rozloha je 15,16 ha, nadmorská výška 210-

## Ochrana
Predmetom ochrany národnej prírodnej pamiatky sú:
*a) spoločenstvá subpanónskych úzkolistých suchých trávnikov (*Festucion valesiacae*) a širokolistých suchých trávnikov (*Bromion erecta*)
*b) vzácne a ohrozené druhy rastlín, najmä populácie druhov hadinec červený (*Echium maculatum*) a lykovec voňavý (*Daphne cneorum*), vrátane ich biotopov
*c) vzácne a ohrozené druhy živočíchov, najmä populácie druhov modráčika vičencového (*Polyommatus damon*), modlivky zelenej (*Mantis religiosa*) a strnádka lúčna (*(Emberiza calandra)*), vrátane ich biotopov.

Zriadená bola výnosom Ministerstva kultúry Českej socialistickej republiky z 29. decembra 1972, znova potom vyhláškou Ministerstva životného prostredia č. 150/2014 Zb., ktorou bola zväčšená na viac než dvojnásobok. Správu vykonáva Agentúra ochrany prírody a krajiny ČR, regionálne pracovisko Jižní Morava (SCHKO Pálava).

## Flóra

## Fauna
Popísaných je 280 druhov motýľov zo skupiny *Microlepidoptera*, najmä obaľovačovité *(Tortricidae)* či ploskáčovité *(Depressariidae)*.

* veľké motýle: vretienka pichliačová *(Zygaena brizae)*, súmračník čiernohnedý *(Heteropterus morpheus)*, ostrôžkár malý *(Satyrium acaciae)*, modráčik vičencový *(Polyommatus damon)*

* z hmyzu ďalej: modlivka zelená *(Mantis religiosa)*, cikáda lužná *(Cicadetta montana)* a vyše 50 druhov chrobákov a 30 druhov ploštíc

* pavúky: stepník červený *(Eresus kollari)*, *[[Cheiracanthium effossum Herman]]*, *[[Agroeca cuprea]]*, *[[Phrurolithus pullatus]]*

* plazy zastupuje jašterica krátkohlavá *(Lacerta agilis)*

* vtáky: strnádka lúčna *(Emberiza calandra)*, pŕhľaviar čiernohlavý *(Saxicola rubicola)*, strakoš obyčajný *(Lanius collurio)*, vlha obyčajná *(Oriolus oriolus)* a krutohlav hnedý *(Jynx torquilla)*.

## Geológia
náhľad|Odkryté podložia v NPP Na Adamcích
V podloží sú paleogénne pieskovce ždánicko-hustopečského súvrstvia vonkajšieho flyšu, miestami prekryté sprašou alebo sprašovými hlinami. Z pôd je zastúpená pararendzina kambizemná a černozeme - typické a erodované.

## Fotogaléria

File:Národní přírodní památka Na Adamcích, okres Hodonín.jpg|Informačná tabuľa v južnej časti NPP
File:Národní přírodní památka Na Adamcích, okres Hodonín (02).jpg|Pohľad na sever z južnej časti údolia
File:Národní přírodní památka Na Adamcích, okres Hodonín (14).jpg|Severná časť NPP
File:Národní přírodní památka Na Adamcích, okres Hodonín (08).jpg|Pruh neskosenej trávy
File:Národní přírodní památka Na Adamcích, okres Hodonín (10).jpg|Vykosená a nevykosená stráň
File:Národní přírodní památka Na Adamcích, okres Hodonín (12).jpg|Diery v pieskovcovom podloží slúžiace ako úkryt hmyzu a hlodavcov
File:Národní přírodní památka Na Adamcích, okres Hodonín (05).jpg|Kvitnúci hlaváčik jarný


## Referencie


## Iné projekty

## Externé odkazy
* Stránka AOPK ČR

## Zdroj

Kategória:Národné prírodné pamiatky v Česku
Kategória:Chránené územia v okrese Hodonín
Palma olejná

**Palma olejná** môže byť:
* korozo olejné (lat. *Elaeis oleifera*, synonymum *Corozo oleifera*)
* olejnica guinejská (synonymum palma olejová; lat. *Elaeis guineensis*) 

## Referencie
Palma cukrová

**Palma cukrová** alebo **cukrová palma** môže byť:
* arenga cukrová (*Arenga pinnata*, =*Arenga saccharifera*)
* boras vejárovitý (*Borassus flabellifer*) 

## Referencie
Nick Cave and the Bad Seeds

**Nick Cave and the Bad Seeds** je austrálska rocková skupina, ktorú v roku 1983 založili Nick Cave, Mick Harvey a Blixa Bargeld, pričom v súčasnosti v skupine z pôvodnej zostavy pôsobí len Cave. Skupina vydala celkovo osemnásť štúdiových albumov, posledný album pomenovaný *[[Skeleton Tree|Wild God]]*  vyšiel v auguste 2024. V roku 2017 vystúpila skupina v pražskej O<sub>2</sub> arene, vystúpenie bolo hudobným webom iREPORT ocenené najvyšším hodnotením.

## Diskografia
;Štúdiové albumy
* *[[From Her to Eternity]]* (1984)
* *[[The Firstborn Is Dead]]* (1985)
* *[[Kicking Against the Pricks]]* (1986)
* *[[Your Funeral... My Trial|Your Funeral… My Trial]]* (1986)
* *[[Tender Prey]]* (1988)
* *[[The Good Son]]* (1990)
* *[[Henry's Dream]]* (1992)
* *[[Let Love In]]* (1994)
* *[[Murder Ballads]]* (1996)
* *[[The Boatman's Call]]* (1997)
* *[[No More Shall We Part]]* (2001)
* *[[Nocturama]]* (2003)
* *[[Abattoir Blues / The Lyre of Orpheus]]* (2CD) (2004)
* *[[Dig, Lazarus, Dig!!!]]* (2008)
* *[[Push the Sky Away]]* (2013)
* *[[Skeleton Tree]]* (2016)
* *[[Ghosteen]]* (2019)
* *[[Wild God]]* (2024)

## Referencie


## Zdroj

Kategória:Hudobné skupiny z 1983
Kategória:Austrálske rockové hudobné skupiny
Kategória:Post-punkové hudobné skupiny
Kategória:Alternatívnorockové hudobné skupiny
Dominik Holec

**Dominik Holec** (* 28. júl 1994, České Budějovice, Česko) je profesionálny slovenský futbalista hrajúci za český klub AC Sparta Praha, hráva ako brankár.

Holec je odchovancom Žiliny, ktorej tímu je súčasťou už od roku 2000. Cez mládežnícke kategórie a hosťovania v Tepličke nad Váhom, Zlatých Moravciach a Senici sa postupne prepracoval až do prvého tímu. Od sezóny 2018/19 je jednotkou v bráne Šošonov. 1. apríla 2020 bola Žilina v likvidácii, čo malo za následok odchod niekoľkých hráčov mužstva. Holec podpísal zmluvu s pražskou Spartou, kontrakt má platný od 1. júla 2020.

## Externé odkazy

* Profil hráča na 90minut.pl 
* Profil hráča na oficiálnej stránke klubu MŠK Žilina
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví brankári
Kategória:Hráči MŠK Žilina
Kategória:Hráči FC ViOn Zlaté Moravce
Kategória:Hráči FK Senica
Kategória:Hráči AC Sparta Praha
Kategória:Osobnosti z Českých Budějovíc
Nebojsa (Galanta)

náhľad|Nebojský opevnený kaštieľ pred zánikom
**Nebojsa** (maď. *Nemesnebojesza*) je miestna časť Galanty. Od mesta je vzdialená asi 4 km severne. V obci sa nachádzajú zvyšky ruiny renesančného kaštieľa rodiny Balogovcov a v obci leží aj malý rybník napájaný vodným tokom Derňa.

## Dejiny
Územie obce bolo obývané už od rímskych čias. Prvé zmienky o obci pochádzajú z roku 1405, keď sa obec spomína ako *Neboyza*, už o päťnásť rokov sa spomína ako *Nebozya* (1420), následne ako *Neboyza* (1439), *Felsewneboyza* (1447), *Nebozya* (1458) až nakoniec *Nebojsa* (1808). Väčšina obyvateľstva bola slovenská (v roku 1890 mala 347 slovenských a 70 maďarských obyvateľov). Obec patrila rodu Balogovcov, od 18. storočia sa o ňu delilo viacero zemianskych rodín, ktoré tam vlastnili majetky, pálenicu, či rafinériu liehu Glücher. V roku 1828 mala obec 41 domov a 299 obyvateľov. Poľnohospodársky charakter si udržala aj po vzniku ČSR. Pre zlú hospodársku situáciu tu v dvadsiatych rokoch boli časté štrajky poľnohospodárskych robotníkov (1921, 1927, 1928, 1929 a 1932). V roku 1960 bola obec pripojená ku Galante. V obci prežil detstvo slovenský herec Michal Dočolomanský, ktorého otec tam vyučoval na škole.

## Kultúra a zaujímavosti
### Pamiatky
* Kaštieľ, torzo monumentálnej fortifikovanej renesančnej stavby z obdobia okolo roku 1600. Vybudovala ho rodina Balogovcov. Stál na mieste staršej stredovekej stavby. Pôvodne išlo o štvorkrídlovú dvojpodlažnú stavbu s nárožnými vežami. Od 80. rokov chátral, z veľkej časti do súčasnosti zanikol, bol rozobratý na stavebný materiál. V súčasnej dobe stojí už len jedna veža bývalého kaštieľa.

## Referencie

## Externé odkazy
* Oficiálna stránka mesta Galanta

Kategória:Galanta
Red Right Hand

„**Red Right Hand**“ je skladba austrálskej rockovej skupiny Nick Cave and the Bad Seeds, ktorá vyšla ako singel 24. októbra 1994. Pochádza z ôsmeho štúdiového albumu skupiny s názvom *[[Let Love In]]*, ktorý vyšiel v apríli 1994. Autormi skladby sú Mick Harvey, Nick Cave a Thomas Wydler a pôvodnú nahrávku produkoval Tony Cohen. Skupina skladbu zahrala pri niekoľkých stovkách koncertov a ide o jednu z nejčastejšie hraných skladieb pri ich vystúpeniach. Svoj názov dostala z básne *[[Stratený ráj]]* od Johna Miltona. V roku 2019 nahral cover verziu skladby americký raper Snoop Dogg pre seriál *[[Peaky Blinders]]*. Vlastné verzie skladby ďalej hrali napríklad Iggy Pop a skupina Arctic Monkeys.

## Referencie

## Zdroj
*

Kategória:Piesne z 1994
Kategória:Single z 1994
HAT-P-5

**HAT-P-5** alebo **Chasoň** je hviezda 12. magnitúdy v súhvezdí Lýra vzdialená približne 1 000 svetelných rokov od Zeme. Je to hviezda spektrálneho typu G, s hmotnosťou zhruba 1,16-násobku hmotnosti Slnka a polomerom 1,1-krát väčším než ten slnečný. Jej povrchová teplota je od tej slnečnej vyššia o 200 K a vek je odhadovaný na 2,6 miliardy rokov. V októbri roku 2007 bol ohlasený objav planéty – horúceho Jupitera s obežnou dobou necelé tri dni. Hustota planéty je menšia, než hustota vody, zhruba 0,7 g/cm3 a okolo hviezdy obieha so sklonom 87°.

V rámci projektu NameExoWorlds dostalo Slovensko možnosť vybrať meno pre túto hviezdu a jej planétu. 17. decembra 2019 boli vyhlásené výsledky hlasovania, kde s počtom vyše 800 hlasov zvíťazil návrh Chasoň (hviezda) – Kráľomoc (planéta). Tieto názvy sú staroslovenskými pomenovaniami Slnka a Jupitera a budú používané spoločne s existujúcim vedeckým označením.

## Referencie

## Zdroj

* 

Kategória:Planetárne sústavy
Kategória:Súhvezdie Lýra
Kategória:Žlté trpaslíky
Avesnes-sur-Helpe

**Avesnes-sur-Helpe** môže byť:
* francúzsky kantón, pozri Avesnes-sur-Helpe (obvod)
* francúzska obec, pozri Avesnes-sur-Helpe (obec)
Bavay

**Bavay** môže byť:
* francúzsky kantón, pozri Bavay (kantón)
* francúzska obec, pozri Bavay (obec)
Popolnica

**Popolnica** (nárečovo aj *popelnica*, *popevnica*, *popolňaca* a pod.) môže byť:
* pohrebná urna
* zastarano: popolník
* zastarano (resp. podľa iných názorov nesprávne): (neveľkokapacitná) zberná nádoba na odpad pri budovách, synonymum: smetník, smetiak, pozri smetník
*nárečovo: nádoba na popol, pozri nádoba a popol
* zastarano alebo nárečovo 
** hrubšia plachta, najmä 
*** trávnica (ako druh plachty), pozri trávnica (plachta)
*** väčšia plachta na popol pri zváraní bielizne
** sivý plášť (ako oblečenie), pozri pod plášť
* priestor v peci, kde padá popol, pozri pod pec

## Zdroje
Zberná nádoba

**Zberná nádoba** môže byť:
*nádoba, do ktorej sa niečo zbiera (napr. do nej niečo steká), pozri pod nádoba
*typizovaná nádoba určená na prechodné uloženie komunálneho (a podobného) odpadu do jeho odvozu, v užšom zmysle len takáto nádoba iná než odpadkový kôš, kontajner či veľkokapacitný kontajner, pozri pod smetník

## Zdroje
Akcia B

**Akcia B** môže byť:
* vojenská operácia česko-slovenských bezpečnostných jednotiek vedená proti Ukrajinskej povstaleckej armáde v rokoch 1945-1948, pozri Akcia B (1945 – 1948) 
* operácia núteného presídlenia určitých osôb z Prahy, Bratislavy a ďalších miest na vidiek, ktorá vyvrcholila v rokoch 1952-1953, pozri Akcia B (byty) 
* plánovaná, no nakoniec odvolaná akcia likvidácie ženských rehoľných rádov v Česko-Slovensku v roku 1953, pozri Akcia B (likvidácia rehoľníckych rádov)
Aegaeon (mesiac)

**Aegaeon** (iné názvy: **Saturn LIII**, dočasné označenie: *S/2008 S 1*) je prirodzený satelit Saturnu. Okolo planéty obieha po takmer kruhovej dráhe raz za 19,5 hodiny. Jeho obežná dráha sa nachádza vo vnútornej časti prstenca G medzi mesiacmi Janusom a Mimasom. S druhým spomenutým je v orbitálnej rezonancii 7:6, ktorá spôsobuje zmenu dĺžky veľkej polosi jeho obežnej dráhy so štvorročnou periódou. Rozmermi sa radí medzi nepravidelné mesiace a je najmenším známym mesiacom Saturna.

Prvé zábery tohto mesiaca boli získané sondou Cassini 15. augusta 2008. Jeho objav pod provizórnym označením S/2008 S1 ohlásila Carolyn Porcová 3. marca 2009. V máji 2009 dostal mesiačik meno Aegaeon, po Aigaiónovi (lat. Aegaeon), jednom z hekatoncheirov, storukých a päťdesiathlavých obrov z gréckej mytológie.   

## Zdroj
* 

Kategória:Astronomické objekty objavené v roku 2009
Kategória:Mesiace Saturna
Aegaeon

**Aegaeon** môže byť:
*latinská podoba gréckeho mena Aigaión
*mesiac planéty Saturn, pozri Aegaeon (mesiac)
*rod z čeľade garnátovité, pozri Aegaeon (rod)
*americká hudobná skupina, pozri Aegaeon (hudobná skupina)